
Z A P I S N I K
2. sjednice Vijeća Mjesnog odbora PEŠČENICA
08.07.2021.
u prostorijama mjesnog odbora PEŠČENICA,
s početkom u 17:30 sati



NAZOČNI ČLANOVI VIJEĆA:
NINA ŠANTIĆ, VLATKA BAJZEK OSMAN, SANJA BALENOVIĆ,TOMISLAV HENDIJA,DEAN JOKETOVIĆ,GORAN KRŠNJAVI I VIŠNJA FERENČAK


Predsjedava  NINA ŠANTIĆ, predsjednica Vijeća.

Zapisnik vodi: SANJA BALENOVIĆ

	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 1. sjednice Vijeća, održane _25.06.2021, bez izmjena.
	Na prijedlog predsjednika  Vijeće jednoglasno utvrđuje


D N E V N I   R E D

1.                      AKTUALNA KOMUNALNA PROBLEMATIKA

2.                       KORIŠTENJE PROSTORA
	
3.                       RAZNO/PITANJA I PRIJEDLOZI


                        



AD.1  AKTUALNA KOMUNALNA PROBLEMATIKA

1. Problem stanara Bistričke oko visokih, neodržavanih borova
Dopis stanara Bistričke ulice o problematici neodržavanih borova visine 10-15m koji prijete kućama kao i električnim i telefonskim kablovima

Predsjednik usmeno informira nazočne o predmetu rasprave i odlučivanja.

U raspravi sudjeluju: svi 

Vijeće jednoglasno donosi

Z A K LJ U Č A K

   Vijeće MO Peščenica na temelju prijedloga vijećnika predlaže VGČ da naloži terenski očevid nadležnih službi, komunalnog redarstva i Zrinjevca. Napominjemo kako nismo za to da se zdrava stabla daju rušili, nego predlažemo  podrezivanje i druge radnje koje bi uklonile ovaj problem
(dopis stanara Bistričke u prilogu)


2. Parkiralište u Harambašićevoj 
Na službeni mail je došao dopis gospodina Daria Oršića o nepropisnom parkiranju pojedinih vozila radi prekratkih okomitih parkirnih mjesta u Harambašićevoj od Vukelićeve do Galovićeve te prijedlog pretvaranja okomitih mjesta u poprečna

Predsjednik usmeno informira nazočne o predmetu rasprave i odlučivanja.

U raspravi sudjeluju: Vlatka Bajzek Osman, Goran Kršnjavi, NIna Šantić, Višnja Ferenčak, Dean Joketović i Tomislav Hendija

Vijeće jednoglasno donosi


Z A K LJ U Č A K

S obzirom da je u našem kvartu ionako premali broj parkirnih mjesta, a navedena se nalaze u drvoredu američkih koprivića, te bi poprečna parkirna mjesta smanjila broj parkiranja te možebitno utjecala na devastaciju drvoreda, vijeće jednoglasno odbija prijedlog. Međutim u planu komunalnih aktivnosti za ovu godinu je planirana izrada projektne dokumentacije za izgradnja parkirališta u donjem dijelu Harambašićeve od Galovićeve prema jugu do Branimirove, te vijeće predlaže na tom dijelu postavu poprečnih parkirnih mjesta ukoliko se također radi zaštite drvoreda,struka složi s prijedlogom (mail gospodina Oršića u prilogu.)


3.  Parkiralište u Galovićevoj k.č.261/2

Predsjednik usmeno informira nazočne o predmetu rasprave i odlučivanja.

U raspravi sudjeluju: Goran Kršnjavi, Vlatka Bajzek Osman i Nina Šantić

Vijeće jednoglasno donosi


Z A K LJ U Č A K

U planu komunalnih aktivnosti Gradske četvrti Peščenica-Žitnjak u 2021. godini je izrada projektne dokumentacije za uređivanje parkirališta na k.č.261/2 k.o. Peščenica kao i k.č.249/3. S obzirom da  čestica 249/3 zauzima veliku površinu na kojoj je i livada i cvjetnjak, Vijeće napominje da se za izgradnju parkirališta koristi samo dio predmetne čestice uz zgradu Galovićeva 12, a nikako livada s cvjetnjakom


4.   Neočišćeno gradilište na prostorima bivših poštanskih hala u Harambašićevoj

Predsjednik usmeno informira nazočne o predmetu rasprave i odlučivanja.

U raspravi sudjeluju: svi

Vijeće jednoglasno donosi


Z A K LJ U Č A K

Vijeće Mjesnog odbora Peščenica, temeljem zamolbe stanara ulice Harambašićeve 40 i 40 a te Galovićeve 2 predlaže
Vijeću gradske četvrti Peščenica-Žitnjak da zatraži od Državnog inspektorata, Gradskog Ureda za prostorno uređenje, izgradnju grada, graditeljstvo, komunalne poslove i promet te ostalih nadležnih službi izvid terena te uklanjanje šute, željeza, betonskih blokova i ostalog smeća kao i postavljanje ograde oko gradilišta radi sigurnosti građana.

 5.   Postavljanje prometnog ogledala na nepregledan “S” zavoj u Čerininoj kod Heinzelove 47b

Predsjednik usmeno informira nazočne o predmetu rasprave i odlučivanja.

U raspravi sudjeluju: svi

Vijeće jednoglasno donosi


Z A K LJ U Č A K

S obzirom da je navedeni zavoj nepregledan te ujedno jako opasan za stanare iz nebodera u Heinzelovoj 47b koji prilikom izlaska iz nebodera direktno stupaju na prometnicu a automobili koji dolaze iz smjera zapada ih ne vide, Vijeće mjesnog odbora Peščenica predlaže
Vijeću gradske četvrti Peščenica-Žitnjak da zatraži  Gradskog Ureda za prostorno uređenje, izgradnju grada, graditeljstvo, komunalne poslove i promet te ostalih nadležnih službi izvid terena te postavljanje prometnog ogledala te novih uspornika u Čerininoj ulici 

 6.   Kante za smeće u Kozarčaninovoj te spremnici za staklo i plastiku na nepristupačnom terenu

Vijećnik Dean Joketović uz suglasnost predsjednice informira nazočne o predmetu rasprave i odlučivanja

 U raspravi sudjeluju: svi, te svi vijećnici izlaze na teren radi pregleda predmeta rasprave.

Vijeće jednoglasno donosi




Z A K LJ U Č A K

U Kozarčaninovoj ulici postoji 5 kontejnera za miješani otpad,  1 kontejner za bio otpad iz kojeg se širi nesnosan smrad, veliki plavi za papir, te još jedan žuti kontejner. Također postoje male kante za papir ispred svakog ulaza u zgradu Isto tako postoji spremnik za staklo i plastiku koji je okrenut prema istoku i radi velikih betonskih žardinjera, nepristupačan je građanima. S pravom možemo reći da se Kozarčaninova ulica slobodno može preimenovati u Kanto ulicu.  
Vijeće mjesnog odbora Peščenica predlaže Vijeću gradske četvrti Peščenica-Žitnjak da zatraži  od Komunalnog redarstva, Zagrebačkog holdinga, Podružnice čistoća te drugih nadležnih službi  izvid terena te prijedlog adekvatnog rješenja (izgradnja zelenog otoka, smanjenje broja kanti). Također se moli nadležna služba da spremnike za staklo i plastiku okrene za 90 stupnjeva kako bi bili pristupačni stanarima

 7.   Prometna signalizacija na raskrižju Branimirova Svetice

Predsjednik usmeno informira nazočne o predmetu rasprave i odlučivanja.

U raspravi sudjeluju: svi
	
Nakon rasprave Vijeće jednoglasno donosi


Z A K LJ U Č A K

Vijeće mjesnog odbora Peščenica ponavlja upit vezan uz Zaključak donesen na 22. sjednici Vijeća Gradske Četvrti Peščenica-Žitnjak održanoj 18.ožujka 2015 za koji je dobiveno od Gradskog Ureda za prostorno uređenje, izgradnju grada, graditeljstvo, komunalne poslove i promet rješenje pod brojem KLASA :026-02/15-01/46, URBROJ: 251-06-02/1115-5 od 22.04.2015. te moli izvještaj o statusu predmeta

 AD.2 KORIŠTENJE PROSTORA

Predsjednik usmeno informira nazočne kako su zaprimljena 2 zahtjeva za višekratno korištenje prostora Mjesne samouprave:
FOLKLORNA SKUPINA ” KOLO”
HRVATSKA UDRUGA PČELARA “PČELINJAK”

Predsjednik usmeno informira nazočne o predmetu rasprave i odlučivanja.
           
 U raspravi sudjeluju i  svi ostali vijećnici.
	
Nakon rasprave Vijeće jednoglasno donosi

Z A K LJ U Č A K
o korištenju prostora
Vijeće mjesnog odbora Peščenica odobrava višekratno korištenje dvorane  Folklornoj skupini “Kolo”koju zastupa Vladimir Kuraja u terminu utorkom i srijedom od 19h do 22h

Z A K LJ U Č A K
o korištenju prostora

Vijeće mjesnog odbora Peščenica odobrava višekratno korištenje dvorane Hrvatskoj udruzi pčelara ”Pčelinjak” u terminima četvrtkom od 18h do 22h. Udruga je tražila i korištenje prostorije br.4, no kako je prostorija u tom terminu već zauzeta, Vijeće je suglasno kako će se prostorija koristi ukoliko bude slobodna. 
Folklorna skupina “Kolo” kao i Udruga pčelara “Pčelinjak”  obvezuju se postupati s pažnjom dobrog gospodara u korištenju prostora te su obvezni održavati i čistiti prostorije koje koriste.

Z A K LJ U Č A K

Vijeće je suglasno i jednoglasno daje ovlasti predsjednici VMO za donošenje odluka o jednokratnom korištenju prostora mjesne samouprave


           Ad 4. Razno

	
	Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	NIna Šantić
	povećati vidljivost MO građanima, Zapisnike stavljati na oglasnu ploču, informirati građane o inicijativama građana, postoji li mogućnost otvaranje facebook stranice mjesnog odbora?

	Dean Joketović
	napraviti letak s ključnim e mail adresama i brojevima telefona za građane, komunalno redarstvo, čistoća i sl.  

	Nina Šantić
	napisati na oglasnu ploču datum sljedeće sjednice te pozvati građane da prisustvuju






Sljedeća sjednica zakazana za 23.08.2021 u 18:00h


Dovršeno u 18:40 sati.

KLASA:026-02/21-002-1150
URBROJ:251-06-11-1104-21-2
U Zagrebu , 08.srpnja 2021.

Zapisnik sastavila: 							        Predsjednica 
Sanja Balenović						Vijeća Mjesnog odbora Peščenica
						       
[bookmark: _GoBack]											Nina Šantić v. r.
                                                                                                                    ____________
